**Ministru kabineta noteikumu projekta “Grozījums Ministru kabineta 2014.gada 26.augusta noteikumos Nr. 512 “Noteikumi par otrā līmeņa profesionālās augstākās izglītības valsts standartu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2014. gada 26. augusta noteikumos Nr. 512 “Noteikumi par otrā līmeņa profesionālās augstākās izglītības valsts standartu”” (turpmāk – projekts) mērķis ir papildināt profesionālo studiju programmu, pēc kuru apguves var iegūt otrā līmeņa profesionālo augstāko izglītību un piektā līmeņa profesionālo kvalifikāciju, uzskaitījumu.Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts saskaņā ar Izglītības likuma 14.panta 19. punktu pēc Izglītības un zinātnes ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības likuma 14.panta 19. punkts nosaka, ka Ministru kabinets nosaka valsts izglītības standartus, kuros ietverti šo standartu prasībām atbilstoši izglītības programmu paraugi, izņemot profesionālās izglītības programmu paraugus un akadēmiskās izglītības programmu paraugus. Pamatojoties uz minēto deleģējumu, ir izdoti Ministru kabineta 2014.gada 26.augusta noteikumi Nr.512 “Noteikumi par otrā līmeņa profesionālās augstākās izglītības valsts standartu” (turpmāk –noteikumi Nr.512). Otrā līmeņa profesionālās studiju programmas, pēc kuru apguves persona var iegūt otrā līmeņa profesionālo augstāko izglītību un piektā līmeņa profesionālo kvalifikāciju nosaka noteikumu Nr.512 2.punkts, un šobrīd tas neparedz iespēju otrā līmeņa profesionālo augstāko izglītību un piektā līmeņa profesionālo kvalifikāciju iegūt pēc otrā līmeņa profesionālās studiju programmas, kuras ilgums pilna laika studijās ir vismaz viens gads, apguves, ja šīs programmas apguve uzsākta pēc pirmā līmeņa profesionālās augstākās izglītības ieguves, pie nosacījuma, ka kopējais pilna laika studiju ilgums ir vismaz četri gadi.Ministru kabineta 2017. gada 13. jūnija noteikumu Nr. 322 “Noteikumi par Latvijas izglītības klasifikāciju” (turpmāk – noteikumi Nr. 322) 1. pielikums paredz, ka augstākās izglītības pakāpē ir studiju programmas ar pirmo un otro koda ciparu 44, kas tiek piešķirts otrā līmeņa profesionālās augstākās izglītības programmām, kas ir turpinājums izglītības programmai ar kodu 41. Šādu studiju ilgums pilna laika studijās ir vismaz viens-divi gadi un kopējais pilna laika studiju ilgums vismaz četri gadi. Tādu otrā līmeņa profesionālo augstāko izglītību paredzēja arī Ministru kabineta 2008. gada 2. decembra noteikumi Nr. 990 “Noteikumi par Latvijas izglītības klasifikāciju” (zaudējuši spēku 2017. gada 1. jūnijā).Vienlaikus Ministru kabineta 2001. gada 20. marta noteikumu Nr. 141 “Noteikumi par pirmā līmeņa profesionālās augstākās izglītības valsts standartu” (turpmāk – noteikumi Nr. 141) 2.3. apakšpunkts nosaka, ka pirmā līmeņa profesionālās augstākās izglītības programmu mērķis ir radīt motivāciju tālākizglītībai un sniegt iespēju sagatavoties, lai iegūtu otrā līmeņa profesionālo augstāko izglītību un piektā līmeņa profesionālo kvalifikāciju. No minētā izriet, ka otrā līmeņa profesionālā augstākā izglītība ir loģisks pirmā līmeņa profesionālās augstākās izglītības turpinājums, ko atbilstoši arī regulē Ministru kabineta noteikumu Nr. 322 1. pielikumā norādītās studiju programmas, kurām piešķirtais studiju programmas kods sākas ar 44, un kas ir paredzētas kā turpinājums studiju programmām, kurām piešķirtais studiju programmas kods sākas ar 41, taču jebkurā gadījumā tajās tiek imatrikulētas personas, kas ir pabeigušas pirmā līmeņa profesionālās augstākās izglītības programmu un ieguvušas ceturtā līmeņa profesionālo kvalifikāciju. Noteikumu Nr. 322 1. pielikumā ir noteikts, ka pirmā līmeņa profesionālās augstākās izglītības ilgums ir pilna laika studijās divi-trīs gadi, bet otrā līmeņa profesionālās izglītības programmas apguve ilgums ir 1-2 gadi (kopējais šīs profesionālās programmas apjoms ir vismaz 40 kredītpunktu).Ievērojot iepriekš minēto, projekts paredz noteikt, ka otrā līmeņa profesionālo augstāko izglītību un piektā līmeņa profesionālo kvalifikāciju persona var iegūt pēc otrā līmeņa profesionālās studiju programmas apguves, ja šīs programmas apguve uzsākta pēc pirmā līmeņa profesionālās augstākās izglītības ieguves.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstskolas un koledžas, studētgribētāji. |
| 2. | Tiesiskā regulējuma ietekme uz tautsaimniecību un administratīvo slogu | Tieša ietekme uz administratīvo slogu valsts pārvaldē nav. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju ieinteresētām personām izteikt viedokli, projekts 2019. gada 6.novembrī ievietots Izglītības un zinātnes ministrijas mājaslapā |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Tie tiks sniegti vienlaikus ar atzinumu sniedzēju institūcijām projekta saskaņošanas laikā līdz izskatīšanai Ministru kabinetā. |
| 4. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstskolas un koledžas, studētgribētāji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre Ilga Šuplinska

Valsts sekretāre Līga Lejiņa

I.Akmentiņa, 67047816

inga.akmentina@izm.gov.lv